Diari Oficial de la Generalitat Valenciana


Sumari del DOGV 6515, del 06-05-2011 (2011/4944)

RESOLUCIÓ de 12 d'abril de 2011, de la Direcció General d'Energia, per la qual s'atorga a Eólica de Levante, SL, autorització administrativa per a la construcció de la instal·lació elèctrica Parc Eòlic El Morrón, ubicat als termes municipals de Villena i Cañada a la província d'Alacant. Expedient número ATREGI/2003/31.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4944


Data del document
:   12-04-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 12 d'abril de 2011, de la Direcció General d'Energia, per la qual s'atorga a Eólica de Levante, SL, autorització administrativa per a la construcció de la instal·lació elèctrica Parc Eòlic El Morrón, ubicat als termes municipals de Villena i Cañada a la província d'Alacant. Expedient número ATREGI/2003/31. [2011/4944]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb dates 31 d'octubre de 2001 a instància d'Eólica de Levante, SL, amb domicili social a Elx, carrer Joan Carles I, 37-39 entresòl, en relació amb l'aprovació del Pla Energètic de la Zona 13 del Pla Eòlic de la Comunitat Valenciana, que preveu instal·lacions ubicades als termes municipals de Villena, Fontanars dels Alforins, el Camp de Mirra, Ontinyent, Vallada, Aielo de Malferit, Bocairent i Cañada, per a la instal·lació de cinc parcs eòlics anomenats Serra de la Villa, Serra de la Solana, Serra Grossa, Altos del Cortijo i El Morrón.  
Vist l'escrit presentat amb data 22 d'octubre de 2002 davant de la Conselleria d'Indústria, Comerç i Energia, en què se sol·licita autorització administrativa i declaració d'utilitat pública en concret per a la construcció de la instal·lació elèctrica Parc Eòlic El Morrón, ubicat als termes municipals de Villena i Cañada, a la província d'Alacant, al qual s'adjuntava l'avantprojecte del parc eòlic esmentat firmat per Ignacio Lapuente Bujía.  
Vist l'escrit presentat, amb data 5 de maig de 2005, davant de la Direcció General d'Energia, en què se sol·licita l'admissió de modificacions en la zona 13 i l'autorització administrativa i la declaració d'utilitat pública en concret per a la construcció de la instal·lació elèctrica Parc Eòlic El Morrón, ubicat als termes municipals de Villena i Cañada, a la província d'Alacant, a la qual s'adjuntava la modificació de l'avantprojecte de l'esmentat parc eòlic firmat per Ignacio Lapuente Bujía i visat pel Col·legi d'Enginyers de l'ICAI de 22 d'abril de 2005.  
  
Vist l'escrit presentat, amb data 7 d'abril de 2011, davant de la Direcció General d'Energia, en el qual s'aporta annex modificat del parc eòlic El Morrón per a la seua adaptació a la declaració d'impacte ambiental, de 16 d'abril de 2008, i la resolució complementària, de 14 de setembre de 2010, firmat per Ignacio Lapuente Bujía i visat pel Col·legi d'Enginyers de l'ICAI, de 5 d'abril de 2011, per a la tramitació de l'autorització administrativa de la instal·lació elèctrica esmentada.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 13 del Pla Eòlic de la Comunitat Valenciana, presentats per l'empresa Eólica de Levante SL.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, i les Normes del Pla Eòlic de la Comunitat Valenciana, a què van ser sotmesos els projectes de pla especial, avantprojectes de parcs eòlics i estudi d'impacte ambiental, per mitjà d'anuncis en el Butlletí Oficial de la Província de València número 209, de 3 de setembre de 2003; el Diari Oficial de la Generalitat número 4565, de 13 d'agost de 2003, i en el diari El Mundo del dia 9 d'agost de 2003; en el Butlletí Oficial de la Província d'Alacant número 170, de 26 de juliol de 2003; el Diari Oficial de la Generalitat número 4552, de 25 de juliol de 2003, i en el diari El Mundo del dia 9 de juliol de 2003, s'han presentat 408 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant perquè n'emetera un informe i que han sigut objecte d'informe pel Servici Territorial d'Energia de València, el Servici Territorial d'Energia d'Alacant i la Direcció General d'Energia, informes que hi ha en l'expedient d'aprovació del Pla Especial d'Ordenació de la Zona 13, sense que hi haja en el mateix expedient al·legacions o informes que desvirtuen la tramitació d'aprovació del Pla Energètic de la Zona 13.  
Vist que, de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 13, separates dels avantprojectes, a fi que presten la seua conformitat o oposició a l'autorització sol·licitada, juntament amb la relació concreta i individualitzada dels béns i drets afectats per a la seua exposició al públic.  
Vist que, de conformitat amb el que establix l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 13 a:  
  
Conselleria de Territori i Habitatge (Secció Forestal)  
Conselleria d'Infraestructures i Transport, Direcció General d'Obres Públiques  
Diputació Provincial de València, Àrea de Carreteres  
Ministeri de Medi Ambient, Confederació Hidrogràfica del Xúquer  
a fi que presten la seua conformitat o oposició a l'autorització sol·licitada.  
Vist que, de conformitat amb el que establix l'esmentat article 127 del Reial Decret 1955/2000, es va traslladar al sol·licitant les decisions dels ajuntaments i dels organismes esmentats, que van ser degudament contestades.  
Vist que hi ha en l'expedient les decisions dels ajuntaments i dels organismes esmentats, així com les respostes del sol·licitant.  
  
Vist que, amb data 30 de maig de 2005, el conseller d'Infraestructures i Transport aprova provisionalment el pla especial d'ordenació de la zona 13 fase I.  
Vist que, mitjançant una Resolució de 16 d'abril de 2008, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge formula declaració d'impacte ambiental en què estima acceptable des del punt de vista ambiental el projecte d'instal·lacions eòliques de la zona 13, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental.  
Vist que mitjançant una Resolució d'1 de juny de 2009, del conseller de Medi Ambient, Aigua, Urbanisme i Habitatge, ha sigut aprovat definitivament el Pla Especial d'Ordenació de la Zona 13, fase I.  
  
Vist que, d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005, Urbanística Valenciana, de 30 de desembre de 2005.  
Vist que mitjançant una Resolució del conseller d'Infraestructures i Transport, de 4 d'abril de 2011, es formalitza l'aprovació del Pla Energètic de la Zona 13, fase I, per a la implantació dels parcs eòlics El Morrón, La Solana i Serra Grossa, als termes municipals de Villena, Fontanars dels Alforins, el Camp de Mirra, Ontinyent, Vallada, Aielo de Malferit i Cañada, d'acord amb el que establix l'article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
  
Vist que mitjançant una Resolució de 14 de setembre de 2010, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge formula resolució complementària de la declaració d'impacte ambiental, en la qual estima acceptable a efectes ambientals el sistema d'evacuació de la zona 13.  
Vist que hi ha en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.  
Vist l'informe tècnic favorable d'11 d'abril de 2011, emés pel Servici Territorial d'Energia d'Alacant.  
Vist que l'energia generada per la instal·lació elèctrica Parc Eòlic El Morrón és evacuada a la xarxa elèctrica a través d'un únic transformador ubicat a la subestació elèctrica El Morrón, exclusiu per a esta instal·lació, i que la suma de les potències unitàries dels aerogeneradors de la instal·lació no supera els 50 MW.  
Vist que la instal·lació objecte d'autorització té els drets d'accés i connexió a la xarxa de transport a través de la subestació 400/132 kV de Beneixama, la qual cosa queda acreditat per la contestació d'accés de la companyia distribuïdora Iberdrola de 30 de maig de 2007, tot això a l'efecte previst per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Atés que la finalitat de les instal·lacions objecte d'autorització, ubicades en la zona eòlica 13 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
  
Atés que Eólica de Levante, SL, té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.  
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la resolució d'aprovació del Pla Energètic de la Zona 13, fase I, del conseller d'Infraestructures i Transport, de 4 d'abril de 2011.  
Esta Direcció General d'Energia resol:  
  
Primer  
Atorgar a Eólica de Levante, SL, autorització administrativa per a la construcció de la instal·lació eòlica Parc Eòlic El Morrón, ubicada en els termes municipals de Villena i Cañada a la província d'Alacant, les característiques principals del qual són:  
Potència total: 50 MW.  
Nre. d'aerogeneradors: 25.  
Potència unitària: 2 MW.  
Pressupost: 15.139.819,47 euros.  
Subestació transformadora formada per:  
Sistema de 132 kV esquema de simple barra, format per:  
Una posició de línia d'evacuació  
Dos posicions de transformador  
Dos transformadors de potència trifàsics 132/20 kV, un de 50 MVA per al Parc Eòlic El Morrón i un altre de 30 MVA per al Parc Eòlic La Solana  
Un sistema de 20 kV, esquema de simple barra, tipus interior, en cel·les d'aïllament en aire format per:  
Cinc cel·les de línia  
Dos cel·les de transformador de potència  
Dos cel·les de mesurament  
Dos cel·les de transformats de servicis auxiliars  
La present resolució queda sotmesa a les condicions següents:  
  
1. La present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Les obres de construcció de la instal·lació eòlica no podran començar mentres no es dispose de la preceptiva aprovació de projecte.  
  
2. Les condicions establides en l'apartat segon de la part dispositiva de la declaració d'impacte ambiental de 16 d'abril de 2008 de la directora general de Gestió del Medi Natural i la resolució complementària de 14 de setembre de 2010.  
3. Les condicions establides en la Resolució d'1 de juny de 2009 del conseller de Medi Ambient, Aigua, Urbanisme i Habitatge d'aprovació definitiva del Pla Especial d'Ordenació de la Zona 13, fase I.  
  
4. Les condicions establides en l'apartat tercer de la part dispositiva de la resolució d'aprovació del Pla Energètic de la Zona 13, fase I, del Pla Eòlic de la Comunitat Valenciana de 4 d'abril de 2011.  
  
5. S'haurà de presentar la sol·licitud d'aprovació de projecte en el termini de 12 mesos des de la notificació de la present resolució. Abans de l'acabament d'este termini Eólica de Levante, SL, podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
  
Segon  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 12 d'abril de 2011.- El director general d'Energia: Antonio Cejalvo Lapeña.